हालांकि 2016 में बैंक ने एक एडवाइजरी भी जारी करते हुए कहा था कि सूचार संचार के काम को जल्द से जल्द पूरा कर लिया जाए. इसके अलावा एक खास बात और इस रिपोर्ट से उजागर हो रही है कि मुंबई की ब्राडी हाउस ब्रांच पीएनबी की सबसे टॉप परफॉर्मिंग ब्रांच थी और यह तमगा उसे मोदी और चोकसी के अकाउंट के चलते ही मिला था. लिहाजा, यह भी साफ है कि बैंक के शीर्ष स्तर तक यह जानकारी थी कि बीते कुछ वर्षों से मुंबई की इस ब्रांच में बड़े स्तर पर कर्ज देने का काम हो रहा है लेकिन किसी ने इसके पीछे की वजह जानने की कोशिश नहीं की.